ᱯᱤ ᱠᱮ ᱨᱳᱥᱤ

ᱯᱤ ᱠᱮ ᱨᱳᱥᱤ (ᱨᱟᱡᱟᱢᱢᱟ, ᱨᱳᱥᱟᱢᱢᱟ, ᱨᱟᱡᱟᱢᱢᱟᱞ) ᱫᱚ ᱢᱟᱞᱚᱭᱟᱞᱚᱢ ᱥᱤᱱᱮᱢᱟ ᱨᱮᱱ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱚᱨ ᱠᱟᱱᱟᱭ᱾ ᱩᱱᱤ ᱫᱚ ᱯᱤᱞᱟᱭᱟ (ᱫᱚᱞᱤᱛ) ᱠᱟᱥᱴ ᱨᱮᱱ ᱠᱟᱱ ᱛᱮᱭ ᱵᱤᱵᱟᱹᱫ ᱥᱤᱨᱡᱟᱹᱣ ᱞᱮᱱᱟ᱾ ᱩᱱᱤ ᱫᱚ ᱡᱮ ᱥᱤ ᱫᱟᱱᱤᱭᱮᱞ ᱟᱜ ᱪᱟᱪᱞᱟᱣ ᱵᱟᱜᱟᱛᱷᱟᱠᱩᱢᱟᱨᱟ (ᱢᱤᱫ ᱟᱫ ᱟᱠᱟᱱ ᱜᱤᱫᱽᱨᱟᱹ) ᱥᱤᱱᱮᱢᱟ ᱨᱮ ᱦᱤᱨᱳᱭᱤᱱ ᱮ ᱛᱟᱸᱦᱮ ᱠᱟᱱᱟ᱾ ᱩᱱᱤ ᱜᱮ ᱢᱟᱞᱚᱭᱟᱞᱚᱢ ᱥᱤᱱᱮᱢᱟ ᱨᱮᱱ ᱯᱩᱭᱞᱩ ᱦᱤᱨᱳᱭᱤᱱ ᱟᱨ ᱟᱨ ᱥᱤᱧᱚᱛ ᱥᱤᱢᱮᱱᱟ ᱨᱮᱱ ᱯᱩᱭᱞᱩ ᱫᱚᱞᱤᱛ ᱦᱤᱨᱳᱭᱤᱱ ᱮ ᱛᱟᱸᱦᱮ ᱠᱟᱱᱟ᱾

ᱯᱩᱭᱞᱩ ᱡᱤᱭᱚᱱ
ᱩᱱᱤ ᱫᱚ ᱯᱟᱣᱞᱳᱥ ᱟᱨ ᱠᱩᱧᱡᱤ ᱛᱟᱹᱠᱤᱱ ᱴᱷᱮᱱ, ᱑᱙᱐᱓ ᱥᱮᱨᱢᱟ ᱨᱮ ᱛᱨᱤᱣᱚᱱᱫᱨᱟᱢ, ᱱᱚᱱᱫᱚᱱᱠᱳᱰ ᱨᱮᱭᱟᱜ ᱯᱤᱞᱟᱭᱟ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱠᱮᱱᱟ᱾ ᱟᱡ ᱨᱮᱱ ᱯᱮᱲᱟ ᱠᱚᱠᱚ ᱞᱟᱹᱭ ᱟᱠᱟᱫᱟ ᱡᱮ, ᱟᱹᱰᱤ ᱠᱟᱹᱴᱤᱡ ᱨᱮᱜᱮ ᱟᱡ ᱵᱟᱵᱟ ᱫᱚ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱨᱮᱸᱜᱮᱡ ᱨᱮᱜᱮ ᱵᱟᱹᱜᱤ ᱠᱟᱛᱮ ᱵᱚᱸᱜᱟ ᱛᱟᱞᱟ ᱞᱮᱠᱟᱭ᱾ ᱩᱱᱤᱭᱟᱜ ᱠᱟᱹᱴᱤᱡ ᱩᱢᱮᱨ ᱫᱚ ᱜᱷᱟᱥ (ᱛᱟᱥᱟᱫ) ᱤᱻᱤᱨᱤᱡ ᱞᱮᱠᱟᱛᱮ ᱠᱷᱟᱸᱰᱟᱣ ᱟᱠᱟᱱ ᱛᱟᱭᱟ᱾ ᱩᱱᱤ ᱠᱟᱹᱨᱤ ᱨᱮᱦᱚᱸ ᱟᱹᱰᱤ ᱡᱷᱩᱠ ᱮ ᱛᱟᱸᱦᱮ ᱠᱟᱱᱟ ᱟᱨ ᱟᱡ ᱦᱚᱯᱚᱱ ᱵᱟ ᱴᱷᱮᱱᱠᱷᱚᱱ ᱩᱫᱽᱜᱟᱹᱣ ᱮ ᱧᱟᱢ ᱠᱮᱫᱟ, ᱡᱟᱦᱟᱸᱭ ᱫᱚ ᱟᱡ ᱞᱟᱹᱜᱤᱫ ᱥᱮᱨᱮᱧ ᱟᱨ ᱚᱵᱷᱤᱱᱚᱭ ᱞᱟᱹᱜᱤᱫ ᱢᱤᱫ ᱢᱟᱪᱮᱫ ᱮ ᱧᱟᱢ ᱟᱫᱮ ᱛᱟᱦᱮᱱᱟ᱾ ᱩᱱᱤ ᱫᱚ ᱛᱟᱹᱢᱤᱞ ᱟᱨ ᱢᱟᱞᱚᱭᱟᱞᱚᱢ ᱢᱮᱥᱟᱞ ᱢᱤᱫ ᱛᱟᱹᱢᱤᱞ ᱦᱚᱲ ᱮᱱᱮᱡ ᱠᱟᱠᱠᱤᱨᱟᱥᱤ ᱱᱟᱴᱴᱚᱠᱚᱢ ᱥᱮᱬᱟ ᱞᱟᱹᱜᱤᱫ ᱫᱤᱱᱟᱹᱢ ᱥᱩᱨ ᱨᱮᱭᱟᱜ ᱢᱤᱫ ᱟᱥᱲᱟ ᱨᱮᱭ ᱪᱟᱞᱟᱜ ᱠᱟᱱ ᱛᱟᱦᱮᱱᱟ᱾

ᱩᱱᱚᱠᱛᱚ, ᱮᱢᱱᱤ ᱨᱮ ᱚᱵᱷᱤᱱᱚᱭ ᱫᱚ ᱛᱤᱨᱞᱟᱹ ᱠᱚᱣᱟᱜ ᱠᱟᱹᱢᱤ ᱵᱟᱝ ᱛᱟᱦᱮ ᱠᱟᱱᱟ ᱟᱨ ᱡᱟᱦᱟᱸᱭ ᱛᱤᱨᱞᱟᱹ ᱠᱚ ᱚᱵᱷᱤᱱᱚᱭ ᱫᱚ ᱟᱠᱚᱣᱟᱜ ᱠᱟᱹᱢᱤᱠᱟᱹᱥᱱᱤ ᱞᱮᱠᱟᱛᱮ ᱠᱚ ᱵᱟᱪᱷᱟᱣᱮᱫ ᱛᱟᱦᱮᱱᱟ ᱩᱱᱠᱩ ᱫᱚ ᱵᱟᱹᱲᱤᱡ ᱥᱮ "ᱮᱰᱮᱞ-ᱦᱮᱰᱮᱞ" ᱞᱮᱠᱟᱛᱮ ᱠᱚ ᱪᱤᱱᱦᱟᱹᱛᱮᱫ ᱠᱚ ᱛᱟᱦᱮ ᱠᱟᱱᱟ᱾ ᱨᱳᱥᱤ ᱫᱚ ᱥᱟᱶᱛᱟ ᱨᱮᱭᱟᱜ ᱱᱚᱣᱟ ᱠᱚ ᱦᱩᱫᱤᱥ ᱫᱮᱭᱟ ᱠᱟᱛᱮ ᱚᱵᱷᱤᱱᱚᱭ ᱨᱮ ᱟᱡᱟᱜ ᱫᱩᱞᱟᱹᱲ ᱮ ᱵᱟᱹᱲᱛᱤ ᱤᱫᱤ ᱞᱮᱫᱟ᱾

ᱠᱟᱹᱢᱤ
᱑᱙᱒᱘ ᱛᱮᱜᱮ ᱩᱱᱤ ᱫᱚ ᱠᱟᱠᱠᱤᱨᱟᱥᱤ ᱨᱮᱭ ᱯᱟᱹᱨᱩᱠᱷᱤᱭᱟᱹ ᱞᱮᱱᱟ᱾ ᱱᱚᱣᱟ ᱛᱮ ᱩᱱᱤ ᱫᱚ ᱡᱮ ᱥᱤ ᱫᱟᱱᱤᱭᱮᱞ ᱟᱜ ᱥᱤᱱᱮᱢᱟ ᱨᱮᱭ ᱵᱚᱞᱚ ᱞᱮᱱᱟ, ᱡᱚᱠᱷᱚᱱ ᱩᱱᱤ ᱨᱮᱱ ᱦᱩᱭ ᱠᱚᱜ ᱦᱤᱨᱳᱭᱤᱱ ᱮᱛᱚᱦᱚᱵ ᱨᱮᱜᱮ ᱵᱟᱭ ᱜᱟᱱ ᱞᱮᱫᱟ᱾ ᱩᱱᱤ ᱫᱚ ᱥᱤᱱᱮᱢᱟ ᱨᱮ ᱢᱤᱫ ᱱᱟᱭᱟᱨ ᱠᱩᱲᱤ ᱥᱚᱨᱚᱡᱤᱱᱤ ᱟᱜ ᱪᱩᱨᱤᱛ ᱨᱮᱭ ᱚᱵᱷᱤᱱᱚᱭ ᱞᱮᱫᱟ᱾ ᱡᱚᱠᱷᱚᱱ ᱵᱤᱜᱟᱛᱷᱩᱠᱩᱢᱟᱨᱟᱱ ᱨᱤᱞᱤᱥ ᱞᱮᱱᱟ, ᱩᱱ ᱡᱚᱠᱷᱮᱡᱽ ᱱᱟᱭᱟᱨ ᱥᱟᱶᱛᱟ ᱨᱮᱱ ᱦᱚᱲ ᱠᱚ ᱢᱤᱫ ᱫᱚᱞᱤᱛ ᱠᱩᱲᱤ ᱱᱟᱭᱟᱨ ᱚᱵᱷᱤᱱᱚᱭ ᱧᱮᱞ ᱠᱟᱛᱮ ᱟᱹᱰᱤ ᱠᱚ ᱨᱟᱹᱜᱤ ᱞᱮᱱᱟ᱾

ᱩᱱᱩᱭᱦᱟᱹᱨ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱟᱹᱭᱟᱹᱛ

ᱛᱷᱚᱠ:ᱯᱷᱮᱢᱤᱱᱤᱡᱤᱢ ᱮᱱᱰᱽ ᱯᱷᱳᱞᱠᱞᱳᱨ ᱒᱐᱒᱒